《邯郸行》
明代·石宝

邯郸女儿未二十，堂下理筝堂上食。梅魂清澈藕丝柔，舞罢花枝困无力。

罗帏绣幕春复春，可怜白璧滞风尘。陌上几逢珠履客，花前谁是锦袍人。

百年命分多不偶，不独西池蒲与柳。李广不侯溤衍贫，文姬流落明妃朽。

伤心万事难具论，积恨烟绵春草痕。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。